**Szombathely Megyei Jogú Város Önkormányzata Közgyűlésének**

**20/2022. (XI.7.) önkormányzati rendelete**

**a helyi adókról szóló 38/2011. (XII.19.) önkormányzati rendelet módosításáról**

Szombathely Megyei Jogú Város Önkormányzatának Közgyűlése a helyi adókról szóló 1990. évi C. törvény 1. § (1) bekezdésében kapott felhatalmazás alapján, az Alaptörvény 32. cikk (1) bekezdés a) és h) pontjában és a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 13. pontjában meghatározott feladatkörében eljárva - a gazdasági kamarákról szóló 1999. évi CXXI. törvény 37. § (4) bekezdésében biztosított véleményezési jogkörében eljáró Vas Megyei Kereskedelmi és Iparkamara véleményének kikérésével - a következőket rendeli el:

**1. §**

A helyi adókról szóló 38/2011. (XII. 19.) önkormányzati rendelet (a továbbiakban: Rendelet)

*a)* 3. § (1) bekezdés c) pontjában az „1500 Ft/m2” szövegrész helyébe a „2000 Ft/m2” szöveg,

*b)* 3. § (2) bekezdés c) pontjában az „1000 Ft/m2” szövegrész helyébe a „2000 Ft/m2” szöveg,

*c)* 4/A. §-ában a „bevallás-benyújtási” szövegrész helyébe az „adatbejelentés-benyújtási” szöveg

lép.

**2. §**

Hatályát veszti a Rendelet

*a)* 1/A. § 2. pontja,

*b)* 3. § (6) bekezdése.

**3. §**

Ez a rendelet 2023. január 1-jén lép hatályba.

|  |  |
| --- | --- |
| **/: Dr. Nemény András :/ polgármester** | **/: Dr. Károlyi Ákos :/ jegyző** |

**A rendelet a Polgármesteri Hivatal hirdetőtábláján történő kifüggesztés útján a mai napon kihirdetésre került.**

**Szombathely, 2022. november 7.**

**/: Dr. Károlyi Ákos :/**

**jegyző**